stanford-oval/wikipedia huggingface dataset:
Anne Suomalainen

| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Kultaa | Riika 2001 |  |  |
|  Hopeaa | Singapore 2005 |  |  |
|  Hopeaa | Fredrikshavn 2007 |  |  |
|  Hopeaa | Sankt Gallen 2011 |  |  |
|  Pronssia | Sveitsi 2003 |  |  |
|  Pronssia | Västerås 2009 |  |  |
Anne Suomalainen (s. 20. lokakuuta 1981) on suomalainen salibandyn pelaaja, joka edustaa Salibandyliigassa pelaavaa Classicia ja Suomen salibandymaajoukkuetta. 167 senttimetriä pitkä oikealta laukova Suomalainen on pelipaikaltaan puolustaja.
Suomalainen on edustanut Classicia vuodesta 2007 alkaen ja saavuttanut seitsemän SM-kultaa joukkueen kanssa. SSV:n kanssa Suomalainen on juhlinut myös yhtä SM-kultaa. Classicin ja SSV:n lisäksi Suomalainen on pelannut sveitsiläisessä UHC Dietlikonissa.
Suomalainen on pelannut Suomen salibandymaajoukkueen paidassa seitsemissä MM-kilpailuissa. Hänellä on yksi kulta vuodelta 2001, kolme hopeaa ja kaksi pronssia.
Apu Nahasapeemapetilon

| Apu Nahasapeemapetilon |
| --- | --- |

Ensiesiintyminen:  ”Sankarin pää” (1. tuotantokausi)
Ääninäyttelijät:  Hank Azaria
Henkilötiedot
Sukupuoli:  Mies
Hiukset:  Mustat
Ammatti:  Kwik-E-Mart -kaupan kauppias
Tärkeimmät sukulaiset:  Vaimo Manjula Pojat Anoop, Nabendu, Sandeep ja Gheet  Tyttäret Uma, Poonam, Priya ja Sashi  Veli Sanjay Sisarentytär Pahusacheta Sisarenpoika Jamshed  Serkku Kavi
Apu Nahasapeemapetilon Jr. on kuvitteellinen hahmo animaatiosarjassa Simpsonit. Apu on paikallisen Kwik-E-Mart-lähikaupan kauppias Springfieldin kaupungissa. Hän on kotoisin Intiasta ja uskonnoltaan hindu. Apu puhuu englantia kieliopillisesti oikein, mutta vahvalla koomisella aksentilla. Apun ääninäyttelijänä toimii Hank Azaria. Hahmon ensiesiintyminen Simpsoneissa oli 1. tuotantokauden jaksossa ”Sankarin pää”.
Apulla on vaimo Manjula Nahasapeemapetilon ja heillä on kahdeksan lasta, jotka ovat kahdeksaiset. Apun liikekumppanina on hänen veljensä Sanjay, joka on myös perheellinen mies. Apu on Simpsonin perheen ystävä ja Simpsonit ovat useasti auttaneet häntä perhe- ja viranomaisasioissa. Apulla on tapana kutsua Homer Simpsonia nimellä ”herra Homer”. Apun vakiohokema on ”Thank you, come again” (Kiitos, tulkaa uudelleen), jonka hän sanoo aina asiakkailleen ystävällisellä äänellä näiden maksettua ostoksensa.
Azaria on kertonut Apun aksentin saaneen innoituksensa osittain todelliselta Los Angelesissa asuneelta intialaiselta kauppiaalta, jonka kaupassa hän asioi nuoruudessaan useasti, ja osittain intialaiselta hahmolta, jota brittiläinen koomikko Peter Sellers esitti vuoden 1968 komediaelokuvassa Pahuksenmoiset pirskeet. Apun ääninäyttelijä Azaria, Manjulan ääninäyttelijöinä toimineet Jan Hooks, Tress MacNeille ja Maggie Roswell ja Sanjayn ääninäyttelijä Harry Shearer eivät kukaan ole oikeasti ole intialaistaustaisia.
Apu vilahtaa Simpsonien alkutekstijaksossa, jossa Bart Simpson ohittaa hänet jalkakäytävällä. 2.–19. tuotantokaudella käytetyssä versiossa Apu ulkoiluttaa pientä koiraa, jota tosin ei ikinä ole nähty itse sarjassa. Alkutunnuksen uudemmassa versiossa hän kävelyttää kahdeksaa lastaan.
Apu tullaan mahdollisesti häivyttämään kokonaan pois Simpsoneista, koska hahmon on valitettu olevan rasistinen stereotyyppi.
Elämäkerta

Apu on kotoisin Intiasta. Hänen menneisyydestään kerrottiin 7. tuotantokauden jaksossa ”Muukalaiset kuriin”, jonka mukaan hän valmistui nuorena Kalkutan teknillisestä yliopistosta tietokoneinsinööriksi ja lähti Yhdysvaltoihin jatko-opintoihin. Hän alkoi työskennellä Springfieldin Kwik-E-Martissa maksaakseen opiskelulainansa, muttei koskaan lähtenyt Yhdysvalloista ja jäi loppuiäkseen kauppiaaksi. Opiskeluviisumin voimassaoloajan umpeuduttua Apusta tuli laiton siirtolainen, mutta samassa jaksossa hän läpäisi kansalaisuustestin Simpsonien avulla ja sai Yhdysvaltain kansalaisuuden välttyen siten karkotukselta.
Apun ja Manjulan avioliitto järjestettiin jo Apun ollessa lapsi. He eivät olleet nähneet toisiaan kahteenkymmeneen vuoteen, kunnes Manjula yllättäen saapui Yhdysvaltoihin ja vanhemmat vaativat heitä menemään viimein naimisiin. Apu vastusti aluksi ajatusta, mutta rakastuikin Manjulaan tavattuaan tämän, ja he päättivät kaikesta huolimatta mennä naimisiin. Tämä kaikki tapahtui 9. tuotantokauden jaksossa ”Kaksi rva Nahasapeemapetilonia”. Manjula synnytti kahdeksaiset 11. kauden jaksossa ”Suuri kahdeksikko” käytettyään liikaa hedelmällisyysruiskeita. Lasten nimet ovat Anoop, Uma, Nabendu, Poonam, Pria, Sandeep, Sashi ja Gheet.
Vähissä olevalla vapaa-ajallaan Apu viettää aikaa perheensä kanssa. Apu alentui syrjähyppyyn 13. kauden jaksossa ”Ihana Apu” aloittamalla muutaman päivän pituisen suhteen Kwik-E-Martin pirtelökonetta täyttävän naisen kanssa. Saatuaan tietää suhteesta Manjula uhkasi avioerolla, mutta antoi lopulta anteeksi Apun osoitettua syvää katumusta.
5. kauden jakson ”Homerin kvartetti” mukaan Apu kuului 1980-luvun alussa menestyneeseen parturikvartettiyhtyeeseen nimeltä Be Sharps (suom. Terävät) yhdessä Homer Simpsonin, rehtori Skinnerin ja poliisipäällikkö Wiggumin kanssa (Wiggum korvattiin myöhemmässä vaiheessa Barneylla). Yhtyeen managerin määräyksestä Apu joutui tilapäisesti vaihtamaan liian pitkän ja vaikean sukunimensä du Beaumarchaiksi.
Kwik-E-Mart

Apu Nahasapeemapetilon on 24 tuntia vuorokaudessa auki olevan Kwik-E-Mart-lähikaupan kauppias. Kaupan tunnetuin tuote on Squishee-pirtelö. Apulla on tapana veloittaa kaikista tuotteista kiskurihintoja ja hänen vihjaillaan usein myyvän vanhentuneita elintarvikkeita viimeisen käyttöpäivän jälkeen. Hän myös närkästyy helposti siitä, että asiakkaat esimerkiksi silmäilevät lehtiä ennen kuin ovat maksaneet ne. Toisaalta Apu on hyvin palvelualtis, kohtelias maksaville asiakkaille ja omistautunut työlleen. Hän on kertonut kerran työskennelleensä 96 tuntia yhtäjaksoisesti kaupassaan. Vain hyvin poikkeuksellisissa tapauksissa hän jättää kaupan veljensä Sanjayn, tämän pojan Jamshedin tai omien lastensa vahdittavaksi.
5. kauden jaksossa ”Homer ja Apu” Homer ilmiantoi Apun pilaantuneen lihan myymisestä ja tämä menetti väliaikaisesti työnsä, mutta sai sen takaisin James Woodsin hetkellisen tuurauksen jälkeen, pelastettuaan tämän hengen ryöstössä. Apu on vegaani, ja Kwik-E-Martin katolta löytyykin Apun kasvispuutarha. Kaupan tiskillä nähdään usein hindulaisen Ganesha-jumalan patsas.
Apun Kwik-E-Mart on yksi Springfieldin ryöstetyimmistä lähikaupoista; eräässä jaksossa Apu kertoo, että häntä on ammuttu vuoden aikana kahdeksan kertaa Springfieldin poliisivoimien puutteen vuoksi. Aseellisia ryöstöjä tekee pääasiassa paikallinen pikkurikollinen Snake Jailbird. Kouluhäiriköt Jimbo, Kearney ja Dolph käyvät näpistämässä tavaraa aina kun Apun silmä välttää. Lisäksi 1. kauden jaksossa ”Komedian kuningas” Sideshow Bob ryösti Kwik-E-Martin naamioituneena Hassu-klovniksi.
Jakson ”Homer ja Apu” mukaan Kwik-E-Martin juuret johtavat Apun kotimaahan Intiaan, jossa sijaitsee ensimmäinen lähikauppa, ja ketjun ensimmäinen myymälä sijaitsee jossain Himalajalla vuoren huipulla. Myymälää pitää pystyssä johtaja-guru, jolta kauppaan saapuvat vierailijat saavat kysyä kolme kysymystä.
Kritiikki

Jotkut amerikanintialaiset pitävät Apun hahmoa leimaavana ja jopa rasistisena stereotyyppinä. Intialaistaustainen koomikko Hari Kondabolu teki aiheesta vuonna 2017 dokumenttielokuvan Apu – piirroshahmo vai painajainen? (The Problem With Apu). Keväällä 2018 asiaa kommentoitiin 29. kauden jaksoon ”Sanoista pahoihin tekoihin” sisältyneellä kohtauksella, jossa Lisa ja Marge keskustelevat poliittisesti epäkorrekteista hahmoista samalla kun taustalla näkyy Apun kuva. Seuranneessa julkisessa keskustelussa monet syyttivät kohtauksen kiertelevän todellista ongelmaa, koska siinä annettiin ymmärtää, että sarjan tekijät eivät aio muuttaa mitään. Apua ja hänen perhettään ei ole virallisesti poistettu sarjasta, mutta heillä ei ole ollut puherooleja 29. kauden alun jälkeen.
Tammikuussa 2020 Apun ääninäyttelijä Hank Azaria kertoi aikovansa luopua roolista hahmoon kohdistuneen arvostelun johdosta.
Apun pitämä Kwik-E-Mart-kauppa.
Americana (albumi)

| Americana The Offspring |
| --- | --- | --- |

Studioalbumin tiedot
 Äänitetty : heinäkuu-syyskuu 1998
 Julkaistu: 17. marraskuuta 1998
 Tuottaja(t): Dave Jerden
 Tyylilaji: punk, vaihtoehtorock, pop-punk, ska punk
 Kesto: 43.35
 Levy-yhtiö: Columbia Records
Listasijoitukset
  1.    2.    3.
The Offspringin muut julkaisut
| Ixnay On The Hombre 1997 | Americana 1998 | Conspiracy Of One 2000 |
Singlet albumilta Americana
 ”Pretty Fly (for a White Guy)” Julkaistu: 9. marraskuuta 1998  ”Why Don't You Get a Job?” Julkaistu: 30. maaliskuuta 1999  ”The Kids Aren't Alright” Julkaistu: 21. syyskuuta 1999  ”She's Got Issues” Julkaistu: 19. lokakuuta 1999
Americana on The Offspringin albumi vuodelta 1998. Se on The Offspringin viides albumi ja yksi yhtyeen suosituimmista levyistä. Americanalta julkaistiin singleinä jättihitti "Pretty Fly (for a White Guy)" sekä kappaleet: "Why Don't You Get A Job?", "She's Got Issues" ja "The Kids Aren't Alright". Kappale "Feelings" on alun perin Morris Albertin esittämä, vaikkakin The Offspringin versio eroaa alkuperäisestä huomattavasti. "Pay The Man"-kappaleen jälkeen seuraa hiljaisuus ja tämän jälkeen piiloraita, joka on noin minuutin pituinen versio "Pretty Fly (for a White Guy)"-kappaleesta.
Levy on myynyt Yhdysvalloissa viisinkertaista platinaa, Suomessakin platinaa.
Kappaleet

Kaikki kappaleet säv. ja san. Dexter Holland ja Noodles, paitsi "Feelings" säv. ja san. Morris Albert ja Louis Felix-Marie Gaste
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Welcome | 0.09 |  |  |  |  |  |  |  |
| 2. | Have You Ever | 3.56 |  |  |  |  |  |  |  |
| 3. | Staring at the Sun | 2.13 |  |  |  |  |  |  |  |
| 4. | Pretty Fly (for a White Guy) | 3.08 |  |  |  |  |  |  |  |
| 5. | The Kids Aren't Alright | 3.00 |  |  |  |  |  |  |  |
| 6. | Feelings (Morris Albert cover)  | 2.52 |  |  |  |  |  |  |  |
| 7. | She's Got Issues | 3.48 |  |  |  |  |  |  |  |
| 8. | Walla Walla | 2.57 |  |  |  |  |  |  |  |
| 9. | The End of the Line | 3.02 |  |  |  |  |  |  |  |
| 10. | No Brakes | 2.04 |  |  |  |  |  |  |  |
| 11. | Why Don't You Get a Job? | 2.52 |  |  |  |  |  |  |  |
| 12. | Americana | 3.15 |  |  |  |  |  |  |  |
| 13. | Pay the Man (sisältää piilokappaleen: "Pretty Fly (for a White Guy) (Reprise)")  | 10.21 |  |  |  |  |  |  |  |
|  |  | 43.37 |  |  |  |  |  |  |  |
Kokoonpano

Dexter Holland – laulu, kitara
Greg Kriesel – basso
Noodles – kitara, laulu
Ron Welty – rummut
Arvostelut

AllMusic:
Soundi:
Joyner Lucas

| Joyner Lucas |
| --- | --- |
 Lucas vuonna 2017
Henkilötiedot
Koko nimi:  Gary Maurice Lucas, Jr.
Syntynyt: 17. elokuuta 1988 (ikä 36) Worcester, Massachusetts, Yhdysvallat
Ammatti:  rap-artisti, laulaja, kirjoittaja, tuottaja, näyttelijä
Muusikko
Taiteilijanimi:  Joyner Lucas
Laulukielet:  englanti
Aktiivisena:  2007–
Tyylilajit:  hip hop
Levy-yhtiöt:  Atlantic Records, Dead Silence
Aiheesta muualla
Kotisivut
  [ Muokkaa Wikidatassa ] [ ohje ]  
Gary Maurice Lucas, Jr. (syntynyt 17. elokuuta 1988), taiteilijanimeltään Joyner Lucas on yhdysvaltalainen rap-artisti ja laulaja. Hän syntyi afroamerikkalaiselle isälle ja valkoihoiselle äidille. Lucas nousi suuren yleisön tietoisuuteen kappaleellaan "Ross Capicchioni" vuonna 2015. Sen jälkeen Lucas on julkaissut 5 mixtapea ja 20 singleä.
Lucas on ollut ehdolla kaksi kertaa Grammy-palkinnon saajaksi: ”Im Not Racist” parhaana musiikkivideona ja ”Lucky You” parhaana rap-kappaleena.
Lucasin debyyttialbumi ADHD julkaistiin 27. maaliskuuta 2020.
Diskografia > Mixtapet

Listen 2 Me (2011)
Low Frequency Oscillators (2012)
Along Came Joyner (2015)
508-507-2209 (2017)
Singlet

"F*ck Your Feelings" (2014)
"Finally Home" (2014)
"Intervention" (2014)
"Ross Capicchioni" (2015)
"Half Nigga" (2015)
"I'm Sorry" (2016)
"Happy Birthday" (2016)
"Say Hello to Adele" (2016)
"Ultrasound"(2017)
"Winter Blues" (2017)
"I'm Not Racist" (2017)
"Stranger Things" (2018)
"Frozen" (2018)
"I Don't Die" (2018)
"I Love" (2018)
"Just Let Go" (2019)
"Devil's Work" (2019)
"Isis" (2019)
"Broke and Stupid" (2019)
"10 Bands" (2019)
"Revenge" (2020)
Juha Herrala

| Juha Herrala> Isojoen kunnanjohtaja |
| --- | --- |
 1.8.2018 –  
Edeltäjä:  Linda Leinonen
Henkilötiedot
Syntynyt: 10. marraskuuta 1985 (ikä 38) Märsta
Tiedot
Koulutus:  Tradenomi (Ylempi AMK)
Juha Herrala on Isojoen kunnanjohtaja. Hän aloitti tehtävässään elokuussa 2018.
Herrala on koulutukseltaan tradenomi (Ylempi AMK).  Ylioppilaaksi hän kirjoitti Honkajoen lukiosta.
Isojoen kunnanvaltuusto valitsi Juha Herralan kunnanjohtajaksi 18. helmikuuta 2018. Herrala sai valtuuston virkavaalissa 12 ääntä, Honkajoen vt. kunnanjohtaja Ulla Norrbo 8 ääntä ja hallintotieteiden maisteri Kati Ojaniemi Seinäjoelta yhden äänen. Hän toimi aiemmin Telian asiakkuusjohtajana Jyväskylässä.  Kunnallishallinnosta Herralalla ei ollut aiempaa kokemusta.
Juha Herralan isä Juhani Herrala on toiminut Suomen keskustan edustajana Isojoen kunnanvaltuustossa. Tällä hetkellä Isojoen valtuustossa istuu Juha Herralan veli, keskustalainen Antti Herrala ja häntä ennen valtuutettuna vaikutti myös kolmas veljeksistä Esa Herrala.
Juha Himanka

Juha Himanka (s. 1967) on suomalainen filosofi, joka työskentelee Lapin yliopistossa. Hänen julkaisemiaan teoksia ovat Se ei sittenkään pyöri – johdatus mannermaiseen filosofiaan ja Filosofia ja tämä elämä. Teoksessaan Filosofia ja tämä elämä hän vertaa filosofiaa luonnontieteisiin. Hänen tutkimuksensa ovat suuntautuneet eniten fenomenologiaan, missä erityisesti Himankan tutkima henkilö on ollut Edmund Husserl. Lisäksi Himanka on tutkinut filosofian opetusta yliopistoissa ja korkeakouluissa.
Josep Pla

| Josep Pla |
| --- | --- |
 Josep Pla vuonna 1917
Henkilötiedot
Syntynyt: 8. maaliskuuta 1897 Palafrugell
Kuollut: 23. huhtikuuta 1981 (84 vuotta) Mas Pla de Llofriu
Kansalaisuus:  Espanja
Ammatti:  kirjailija, lehtimies
Aiheesta muualla
Löydä lisää kirjailijoitaKirjallisuuden teemasivulta
Josep Pla (1897-1981) oli espanjalainen kirjailija ja journalisti. Hän oli tuottelias, koottuihin teoksiin kuuluu yli 45 osaa ja tuhansia sivuja. Muiden katalonialaisten kirjailijoiden tapaan hän vaikutti osana ranskalaisia kirjallisuuspiirejä, ja Stendhal ja Proust kuuluivat hänen kirjallisiin esikuviinsa, kun taas ideologisiksi esikuviksi voidaan nimetä Leopardi, Voltaire ja Montaigne. Pla valitsi kirjallisen uran jo nuorena. Hän toimi kirjeenvaihtajana Ranskassa, Italiassa, Englannissa, Saksassa ja Venäjällä, ja uutisten ohella kirjoitti sieltä poliittisia ja kulttuuria koskevia kirjoituksia. Plan kirjoituksiin on suhtaudutu ristiriitaisesti, sillä hänellä on oletettu olleen yhteyksiä fasisteihin Espanjan sisällissodassa. Siksi hän ei saanut hänelle ehdotettuja kirjallisuuspalkintoja.
Aiheesta muualla

Wikimedia Commonsissa on kuvia tai muita tiedostoja aiheesta .
Josep Pla (Arkistoitu – Internet Archive) Illetra
John Carter

| John Carter |
| --- | --- |
 Ennakkojuliste
Ohjaaja:  Andrew Stanton
Käsikirjoittaja:  Andrew Stanton Mark Andrews Michael Chabon
Tuottaja:  Jim Morris Susan Montford
Säveltäjä:  Michael Giacchino
Kuvaaja:  Daniel Mindel
Leikkaaja:  Eric Zumbrunnen
Tuotantosuunnittelija:  Nathan Crowley
Pukusuunnittelija:  Mayes C. Rubeo
Pääosat:  Taylor Kitsch Lynn Collins Willem Dafoe
Valmistustiedot
Valmistusmaa:  Yhdysvallat
Tuotantoyhtiö:  Pixar Walt Disney Pictures
Levittäjä:  Walt Disney Studios Motion Pictures Netflix Disney+
Ensi-ilta:  9. maaliskuuta 2012
Kesto:  132 minuuttia
Alkuperäiskieli:  englanti
Budjetti:  250 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
John Carter on Andrew Stantonin ohjaama yhdysvaltalainen seikkailuelokuva, joka perustuu Edgar Rice Burroughsin Mars-kirjasarjan ensimmäiseen teokseen vuodelta 1912. Elokuva sai ensi-iltansa 9. maaliskuuta 2012. Sen pääosissa esiintyvät Taylor Kitsch ja Lynn Collins. Elokuvan nimenä oli tuotantovaiheessa John Carter of Mars, mutta se vaihdettiin lyhyempään muotoon ennen julkaisua.
Stanton oli aiemmin ohjannut Pixarille useita menestyneitä animaatioelokuvia, kuten Nemoa etsimässä (2003) ja Wall-E (2008), mutta John Carter oli hänen ensimmäinen näytelmäelokuvansa.
John Carter oli merkittävä taloudellinen floppi. Sen budjetti oli 250 miljoonaa dollaria, minkä lisäksi Disneyn on arvioitu käyttäneen markkinointiin noin 100 miljoonaa dollaria. Elokuvan maailmanlaajuinen tuotto oli kuitenkin vain runsaat 284 miljoonaa dollaria.
Näyttelijät

| 0 | 1 | 2 |
| --- | --- | --- |
|   Taylor Kitsch   | … |   John Carter   |
|   Lynn Collins   | … |   Dejah Thoris, Heliumin prinsessa    |
|   Willem Dafoe   | … |   Tars Tarkas, vihreä marsilainen, John Carterin toveri   |
|   Thomas Haden Church   | … |   Tal Hajus, tharkkisoturi   |
|   Samantha Morton   | … |   Sola, Tars Tarkasin tytär   |
|   Dominic West   | … |   Sab Than, zodangalainen prinssi   |
|   Polly Walker   | … |   Sarkoja, Solaa ahdisteleva naistharkki   |
|   James Purefoy   | … |   Kantos Kan, Xavarian-aluksen kapteeni   |
|   Mark Strong   | … |   Matai Shang, jumalankaltaisten thernien hallitsija   |
|   Ciarán Hinds   | … |   Tardos Mors, Heliumin jeddak, Dejah Thorisin isä (kirjoissa isoisä)   |
|   Bryan Cranston   | … |   upseeri Yhdysvaltain sisällissodassa   |
|   Daryl Sabara   | … |   Edgar Rice Burroughs   |
|   Nicholas Woodeson   | … |   asianajaja Dalton   |
|   Bosworth Acres-Debenham   | … |   hovimestari   |
Tuotanto

Elokuvaa alettiin kuvata Shepperton Studion tiloissa Lontoossa tammikuussa 2010 ja kuvaukset päättyivät Utahissa heinäkuussa 2010. Elokuvan budjetti oli 250 miljoonaa dollaria, minkä lisäksi Disney käytti sen markkinointiin arviolta noin 100 miljoonaa dollaria.
Elokuva muutettiin 3D:ksi jälkituotannossa.
Vastaanotto

Elokuva sai ilmestymisensä jälkeen kriitikoilta paljon kritiikkiä. BBC:n kriitikko Mark Kermode kutsui 2,5 tuntia kestäneen elokuvan juonta ”tylsäksi, tylsäksi ja tylsäksi kahdeksi ja puoleksi tunniksi”. Myös The Guardianin kriitikko Peter Bradshaw kritisoi elokuvan tylsää juonta ja antoi sille vain yhden tähden viidestä. Rotten Tomatoes -sivustolla elokuva on saanut 51 prosentin arvosanan ”tuore”.
Taloudellisesti elokuva oli valtava floppi. Se tuotti maailmanlaajuisesti vain runsaat 284 miljoonaa dollaria, joista noin puolet menee elokuvateattereille. Tuoreeltaan Disneyn arvioitiin jäävän elokuvasta tappiolle 80–210 miljoonaa dollaria. Huhtikuussa Disneyn elokuvapäällikkö Rich Ross ilmoitti eroavansa virastaan elokuvan heikon menestyksen takia.
Aiheesta muualla

John Carter Film News from ERB, Inc.
Augé (Deux-Sèvres)

| Augé |
| --- | --- |
 Näkymä Augéen
 vaakuna
 Augé
 Koordinaatit: 46°26′23″N, 00°17′10″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Pinta-ala:  
 – Kokonaispinta-ala:  23,3 km²
Väkiluku (2016):  923
 – Väestötiheys:  39,56 as./km²
Postinumero:  79400
Infobox OKVirheellinen NIMI-arvo: 
Augé on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillispuolella. Kunnan pinta-ala on 23,3 neliökilometriä ja siellä on arviolta 923 asukasta (vuonna 2016). Enimmillään 1800-luvun lopulla kunnassa on ollut yli 1 500 asukasta.
Aiheesta muualla

Kuvia tai muita tiedostoja aiheesta Augé Wikimedia Commonsissa
Joseph Galibardy

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Berliini 1936 | Joukkuekilpailu |  |
Joseph Deville Thomas (Joe) Galibardy (10. tammikuuta 1915 Kalkutta – 17. toukokuuta 2011 Walthamstow, Lontoo) oli Intiaa edustanut maahockeypelaaja. Hän oli mukana voittamassa kultaa vuoden 1936 kesäolympialaisissa Berliinissä. Hän muutti Englantiin elokuussa 1956.
Baba (vuori)

Baba-vuorta ja Pelisterin huippu.
| --- | --- |
Tyyppi:  vuoristo 
Sijainti:  Bitola, Pelagonia, Pohjois-Makedonia Flórina, Länsi-Makedonia, Kreikka Pohjois-Makedonia ja Kreikka
Vuoristo:  Pindos 
Korkeus merenpinnasta:  2 601 m
Prominenssi:  1 516  m 
Ikä:  Tertiäärikausi 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Baba (mak. Баба) eli Varnoúntas (kreik. Βαρνούντας; kath.kreik. Βαρνούς, Varnoús) on vuori Pohjois-Makedoniassa Bitolan kunnassa Pelagonian alueella, sekä osin Kreikan puolella Flórinan alueyksikön alueella Länsi-Makedoniassa. Baba on Pohjois-Makedonian kolmanneksi korkein vuori ja sen korkeus on 2 601 metriä. Baban ympäristössä on Pelisterin kansallispuisto.
Vuoren korkein huippu on Pelister (kreik. Peristéri, Περιστέρι), joka sijaitsee Pohjois-Makedonian puolella. Muut korkeimmat huiput Pohjois-Makedonian puolella ovat Dva Groba (2 514 m), Veternica (2 420 m), Muza (2 350 m), Shiroka (2 218 m), Kozji Kamen (2 199 m), Griva (2 198 m),  Golema Chuka (2 188 m), Skrkovo (2 140 m) ja Babin Zab (1 850 m). Vuoren alue muodostaa kansallispuiston.
Huipuista Gkarváni eli Kárva (Γκάρβανη/Κάρβα, makedoniaksi Rzana, 2 334 m), sijaitsee Kreikan ja Pohjois-Makedonian rajalla. Kreikan puolen korkeimmat huiput ovat Belavóda (Μπελαβόδα, 2 179 m), Kírko (Κίρκο, 2 155 m), Tsoútse (Τσούτσε, 2 124 m), Kártsa Toúmpa (Κάρτσα Τούμπα, 2 177 m), Pinerítsa (Πινερίτσα, 2 110 m), Elatiá (Ελατιά, 2 130m ), Motsára (Μοτσάρα, 2 066 m), Kótsyfa eli Potístres (Κότσυφα/Ποτίστρες, 2 065 m) ja Pláka (Πλάκα, 1 818 m).
Varnoúntas-vuoristoa.
Aiheesta muualla

Kuvia tai muita tiedostoja aiheesta Baba eli Varnoúntas Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):   Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:   Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí
Joseph Francis Maguire

Joseph Francis Maguire (4. syyskuuta 1919 Boston – 23. marraskuuta 2014) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 29. kesäkuuta 1945. Hänet nimitettiin sen vihkipiispaksi ja Mactarisin titulaaripiispaksi 1. joulukuuta 1971. Piispaksi vihkiminen seurasi 2. helmikuuta 1972. Pääkonsekraattorina toimi Humberto Sousa Medeiros, jota avustivat Jeremiah Francis Minihan ja Thomas Joseph Riley.
13. huhtikuuta 1976 Maguire sai nimityksen Springfieldin hiippakunnan koadjuuttoripiispaksi, ja 15. lokakuuta 1977 hänestä tuli sen piispa. Hän jäi eläkkeelle 27. joulukuuta 1991.
Josep María Nogués

| Henkilötiedot |
| --- | --- | --- |
Koko nimi: Josep María Nogués Salvatella
Syntymäaika: 29. huhtikuuta 1959 (ikä 65)
Syntymäpaikka: Barcelona, Katalonia, Espanja
Seura
Seura: –
Tehtävä: Päävalmentaja
Valmennusura
1993–1995 1995–1996 1997–2002 2002–2004 2005 2007–2008 2008–2009 2009 2009:  L'Hospitalet  Terrassa  Gimnàstic Tarragona  Real Jaén  Girona  Écija  Real Betis B  Real Betis  Polideportivo Ejido
Josep María Nogués (s. 29. huhtikuuta 1959 Barcelona, Espanja) on espanjalainen jalkapallovalmentaja.